कक्षा के बाद 40 मिनट तक रेस्ट : कक्षा के बाद आनंद 40 मिनट तक रेस्ट करते हैं फिर 10 बजे से आधे घंटे तक फोन कॉल्स व इमेल का जवाब देते हैं। इसके बाद बच्चों के लिए टेस्ट पेपर बनाने में जुट जाते हैं। कहते हैं कि नए प्रश्न और नए तरीकों से प्रश्न बनाने का काम हर दिन वे एक से डेढ़ घंटा करते हैं। दोपहर करीब 3 बजे रामनुजन स्कूल ऑफ मैथेमेटिक्स कुम्हरार के लिए निकलते हैं। घर से स्कूल की दूरी करीब आधे घंटे की है। उनके साथ हम भी कार में चलते हैं। सवाल जवाब का सिलसिला जारी रहता है। रूटीन कैसे फॉलो करते हैं? आनंद कहते हैं कि धैर्य को मत खोइये। यह धैर्य ही है जो आपको बनाए रखता है। यही मेरा सूत्र-वाक्य है। ऊर्जा का स्रोत है। रामानुजन स्कूल ऑफ मैथेमेटिक्स में बच्चों से फीस ली जाती है। इसी फीस से सुपर 30 के बच्चों के रहने, खाने, पढ़ने का मुफ्त इंतजाम होता है। आनंद कुमार का 24 घटों में से 9 घंटों का समय पढ़ाई और पढ़ाई से जुड़े कामों में बीतता है।